# Sramó Gábor

(Pécs, 1964. jún. 23.– ): bábszínész, rendező, színházigazgató. 1986-ban végezte el a Bábstúdiót. 1988-ban végzett a pécsi Janus Pannonius Tudományegyetemen magyar–népművelés szakon. 1984–1991 között a pécsi Bóbita Bábszínház bábszínésze, majd 1991-től a kecskeméti Ciróka Bábszínház ügyvezető ig.-ja. Pécsi tartózkodása alatt főleg karakterszerepeket játszott, és több előadást is rendezett. F.R. Bringsvaerd: A hatalmas színrabló; Vašiček: A fekete cilinder; Haller J.: Boszorkányos szülinap.