# Csepregi Lajos

(Lápafő, 1820. ?–Gödöllő, 1890. febr. 12.): énekes-színész, színházvezető, drámafordító. Pályáját igen fiatalon kezdte. Kritikái már 1835-ben megjelentek. 1838–1840 között a Pesti Magyar Színház karénekese és segédszínésze volt. 1840–42-ben és 1846–1889 között a Nemzeti Színház tagja mint színész, ügyelő, gondnok. 1843–1846-ban a Károlyi uradalom írnoka. 1860-ban Szigligeti Edétől átvette a titkári munkakört, 1871-től a Nemzeti Színház adminisztratív ig.-ja. 1889-ben nyugdíjba vonult; a következő évben a Nemzeti Színház általa kezelt alapítványának pénzügyeiben mutatkozó hiány miatt öngyilkos lett. Francia, német, angol és olasz nyelvből fordított, összesen 65 színművet, 7 opera- és operettszöveg-könyvet. Kiadott több nemzeti színházi almanachot (1867–1875).