# Rock Színház

rockmusicalok bemutatására és előadására alakult színház saját társulattal, de önálló játszóhely nélkül. 1982-ben tartották első bemutatójukat, Várkonyi Mátyás–Miklós Tibor: Sztárcsinálók c. rockoperáját adták elő. Különböző művelődési házakban, ill. a Budapesti Gyermekszínházban – ma Arany János Színház – a Vígszínházban, az Arizóna Színházban, újabban a Fővárosi Operettszínházban és az általuk megnyitott Bethlen téri Csikk Színházban játszanak. Műv.-i vez.-jük Miklós Tibor, zenei vez. Várkonyi Mátyás.