# Molnár Rózsi

(Bp., 1876. jan. 11.–?): színésznő. A SzAk-t 1895-ben végezte el. Miskolcon lépett színpadra, 1896–97-ben Debrecenben, 1897-től a Víg-, 1899-től a Nemzeti Színház tagja volt. 1924-ben nyugdíjba vonult. Drámai naiva és szende volt, de népszínművekben és dalos játékokban is sikerrel szerepelt. Kellemes hangjával, gyors, érthető beszédével, finom nüanszírozó képességével tűnt ki. F.Sz. Melinda (Katona J.: Bánk bán); Irén (Csiky G.: A proletárok); Vilma (Herczeg F.: A dolovai nábob lánya); Júlia (Sh.: Rómeó és Júlia); Lujza (Schiller: Ármány és szerelem); Boriska (Tóth E.: A falu rossza).