# Fábián Enikő

(Brassó, 1957. jan. 3.– ): színésznő. Középiskolai tanulmányai után egy évig segédszínésznő Sepsiszentgyörgyön, majd négy éven át a marosvásárhelyi Szentgyörgyi István Színművészeti Intézet hallgatója volt. 1981-ben végzett és a nagyváradi társ.-hoz szerződött. Sokoldalú színésznő, aki egyéni alakításokat nyújt lírai és karakterszerepekben egyaránt. Időnként versösszeállításokkal, egyéni pódiumműsorokkal is jelentkezik. F.Sz. Karácsony Nagy Zsuzsanna (Fejes E.: Jó estét nyár, jó estét szerelem); Lizzie (Nash: Az esőhozó ember); Ágnes (Molière: A nők iskolája); Yvonne (Gombrowicz: Yvonne, burgundi hercegnő); Pia (Betti: Bűntény a kecskeszigeten); Mária (Ionesco: A király halódik). Önálló estje: Az idő követei.