# Fésűs Tamás

(Debrecen, 1953. máj. 27.– ): színész. Nyomdai fényképész volt és a debreceni KISZÖV Irodalmi Színpadának tagja. 1976-tól a debreceni Csokonai Színház színészeként már jelentősebb feladatokat is kapott. 1982-ben elvégezte a SzAk-t és Debrecenbe szerződött, 1986–1989 között az Arany János Színházban játszott. 1989 óta az egri Gárdonyi Géza Színház művésze. Kiváló karakterszínész, de drámai hősöket is alakít. F.Sz. Cliff (Kander–Ebb: Kabaré); Edgar (Sh.: Lear király); Balázs (Móricz Zs.: Nem élhetek muzsikaszó nélkül); Alfred (Ö. von Horváth: Mesél a bécsi erdő).