# Miklósy György

(Bp., 1925. máj. 30.– ): színész. Színészcsaládból származik. 1947-ben végzett a Pázmány Péter Tudományegyetem Bölcsészkarán, majd 1949-ben a SzAk-n is diplomát szerzett. 1949–1956 között a Szegedi Nemzeti, 1956–60-ban a Madách, 1960–64-ben a Petőfi és 1964–1989 között a Vígszínházban játszott. 1989-től a Radnóti Miklós Színház művésze. 1956-tól a SzAk tanára, 1983-tól adjunktusa. Karakterszínész, aki kisembereket alakít meggyőző erővel. Jászai Mari-díjas (1956), érdemes művész (1983). F.Sz. Percsihin (Gorkij: Kispolgárok); Jepihodov (Csehov: Cseresznyéskert); Apollyon (Dürrenmatt: A nagy Romulus).