# Bodnár Erika

(Bp., 1948. márc. 17.– ): színésznő. 1970-ben a SzAk elvégzése után a szolnoki Szigligeti Színházhoz szerződött. 1972-től a József Attila, 1974-től a Nemzeti Színház tagja volt. 1983 óta a Katona József Színház művésznője. Fanyar egyénisége kitűnően érvényesül mai figurák megjelenítésében. Jászai Mari-díjas (1982), érdemes művész (1987). F.Sz. Vanda (Szakonyi K.: Adáshiba); Egérke (Örkény I.: Macskajáték); Nyina (Csehov: Sirály); Roxane (Rostand: Cyrano de Bergerac); Monique (Wesker: A konyha); Lány, Baba, Demeterné (Kornis M.: Halleluja); Ruth (Pinter: Hazatérés); Nő (Spiró Gy.: Csirkefej); Olga (Csehov: Három nővér); Anyacsászárnő, Li Gogh (Brecht: Turandot avagy a szerecsenmosdatók kongresszusa).

BODNÁR ERIKA – Monique
(Wesker: A konyha)