# Rupnik Károly

(Bp., 1953. dec. 2.– ): színész. A SzAk-n 1976-ban kapott diplomát. 1976-tól 1981-ig a győri Kisfaludy, 1981–1984 között a veszprémi Petőfi, 1984-től ismét a győri Kisfaludy Színház tagja. F.Sz. Rómeó (Sh.: Rómeó és Júlia); Bóni gróf (Kálmán I.: A csárdáskirálynő); Rendőr (Galgóczi E.: Kinek a törvénye); Moulineaux (Feydeau: A női szabó); Patikárius János (Kosztolányi D.: Édes Anna); Almaviva (Beaumarchais: Figaro házassága); Ernst Ludwig (Kander–Ebb: Kabaré); McLean kapitány (Patrick: Teaház az augusztusi holdhoz).