# Banka Lívia

(Csóka, 1961. aug. 8.– ): színésznő. Az újvidéki Művészeti Akadémia színész szakán végzett 1985-ben, Virág Mihály osztályában, majd az Újvidéki Rádió színészegy.-ének tagja, de fellép a Tanyaszínházban és az Újvidéki Színházban is. Drámai, főleg komikus szerepekben jeleskedik. F.Sz. Betia (Ruzante: A csapodár madárka); Az Éj (Vörösmarty M.: Csongor és Tünde); Mae (Williams: Macska a forró bádogtetőn); Helena (Osborne: Dühöngő ifjúság); Csúriné (Tersánszky J. J.: Kakuk Marci); Lampitó (Arisztophanész: Lüszisztraté).