# duett

(olasz): két – azonos vagy különböző – szólóhangra írt darab hangszerkísérettel. Az operában a duett megjelölés csak a 18. sz.-ban vált általánossá mint a műfaj kedvelt jelenettípusainak egyike. A különböző stíluskorszakokban eltérő formai megoldásokat alkalmaztak zenei és dramaturgiai tekintetben egyaránt. A zártszámos operákban a duett megtartotta helyét, a 19. sz.-i zenedrámában azonban zárt formája megszűnt (pl. Wagner: Trisztán és Izolda szerelmi kettős).