# Alpár Ágnes

(Bp., 1926. aug. 30.– ): színháztörténész. Az Eötvös Loránd Tudományegyetem Bölcsészettudományi Karának történelem szakán végzett. 1953–60-ban az angyalföldi József Attila Művelődési Ház műv.-i vez.-je, 1960-tól 1984-ig a Magyar Színházi Intézet muzeológusa. Nyugdíjasként öt évig a Bajor Gizi Színészmúzeum szakmai tárlatvezetője. Részt vett a múzeum bővítési munkáiban. Az állandó Neményi Lili–Horváth Árpád Emlékszoba rendezője a Pesterzsébeti Múzeumban. Számos adattári összeállítást készített. F.M. „Én a komédiát lejátsztam... ” (szerk.); Madách Színház 1951–76. (képes album, 1976); Madách Színház 1976–87. (képes album, 1987); A Budapesti Operaház 100 éve (Bp., 1984., adattár); Cabaret. A fővárosi kabarék műsora 1901–1944 (1978); A fővárosi kabarék műsora 1945–1980 (1980); Geschichte und Gegenwart des ungarischen Kabaretts (Tanulmány, Berlin, 1980).