# Balla Kálmán

(Alsónémedi, 1868–?, 1944): színész, igazgató. Balla Károly unokája. 3 évet járt a SzAk-n, és 1890-ben Kolozsvárott kezdte pályáját. Bonviván, lírai szerelmes szerepeket játszott, rendezett. 1901-től 1911-ig, majd 1913-tól 1919-ig ig.-ként működött. Közben 1911–1913 között a Magyar Színház főrendezője volt. 1922-ben az Intim Kabarét igazgatta. 1926-tól az Országos Színészegyesület főkönyvelője lett. F.Sz. Adhemar (Sardou–Najac: Váljunk el!); Biliczky (Herczeg F.: A dolovai nábob leánya); Duval (Bisson: Válás után); Raymond (Pailleron: Ahol unatkoznak).

M.A. 1890–92: Kolozsvár; 1892–1901: Szeged, Pécs, Nagyvárad; 1896–98: Arad. Igazgatóként: 1901–1903: Győr; 1903–1904: Zombor; 1904–1907: Miskolc; 1907–1911: Pozsony; 1913–1917: Zombor; 1917–1919: Sopron.