# Diósi Anna; Nusi

(?, 1884–Bp., 1970. márc. 29.): színésznő. 1903-ban Kassán kezdte pályáját, ahol 1907-ig játszott. 1908–09-ben Nagyváradon, 1909-től 1914-ig Aradon szerepelt. 1915–16-ban a Vígszínház tagja lett. 1916-ban a Kristálypalotában, 1917–18-ban a Budai Színkörben is játszott. Sikeres operettprimadonna volt, de hamar elhagyta a pályát. F.Sz. Mogyoróssy (Kálmán I.: Tatárjárás); Denise (Hervé: Nebáncsvirág); Glavári Hanna (Lehár F.: A víg özvegy).