# Kovács János

(Mezőkövesd, 1927. febr. 5.–Bp., 1992. nov. 23.): színész. 1952-ben végzett a SzAk-n. Pályáját a Szegedi Nemzeti Színházban kezdte, ahol 1983-ig játszott. 1983-tól haláláig a Vígszínház tagja volt. Zenés darabokban is játszott, de elsősorban prózában, humoros, gyakran groteszk figurák alakításával aratott sikereket. Jászai Mari-díjas (1965), érdemes (1977) és kiváló művész (1982). F.Sz. id. Hábetler (Fejes E.: Rozsdatemető); Nyil (Gorkij: Kispolgárok); Doolittle (Lerner–Loewe: My Fair Lady); Tiborc (Katona J.: Bánk bán); Paál (Csurka I.: Döglött aknák); Szász (Csurka I.: Házmestersirató).