# Zala Karola

(Nagyvárad, 1879–Bp., 1970. jan. 13.): színésznő. A SzAk-t 1907-ben végezte el. 1907-től 1932-ig a Magyar, 1932–33-ban a Kamara Színház, 1933–34-ben és 1943–44-ben a Fővárosi Operettszínház, 1934–1936 között a Royal, 1939–40-ben, ill. 1945-től 1949-ig a Nemzeti Színház tagja volt. Szerepelt a Belvárosi (1927), a Városi (1928–29; 1936–1937), a Király (1932), a Víg (1933–1938), a Magyar (1938) és a Madách Színházban (1941) is. 1941–1944 között nyaranta fellépett az Erzsébetvárosi Színház operettjeiben. Prózai és énekes karakterszerepekben foglalkoztatták. Filmen is játszott. F.Sz. Lina (Molnár F.: Olympia); Gertrud (Sh.: Hamlet); Kelemenné (Boross E.: Forgószél); Veronika (Erdélyi M.: Becskereki menyecske).