# Derzsi János

(Nyírábrány, 1954. ápr. 20.– ): színész. Megszakítással 1975–1982 között végezte el a SzAk-t, majd a zalaegerszegi Hevesi Sándor Színházhoz szerződött. Egy évadot a kecskeméti Katona József Színházban töltött, 1986-tól pedig a szolnoki Szigligeti Színházban játszott. 1991 óta a Budapesti Kamaraszínház színésze. Művészetére egyszerre jellemző az alkatából fakadó darabosság és alkotókészségének rugalmassága. Gyakran filmezik, kaszkadőri munkát is végez. 1992-ben Jászai Mari-díjat kapott. F.Sz. Tiborc (Katona J.: Bánk bán); Decius (Székely J.: Caligula helytartója); Ignácz (Kárpáti P.: Az út végén a folyó); José Arcadio (García Márquez–Schwajda Gy.: Száz év magány); Liliom (Molnár F.); Relling (Ibsen: A vadkacsa); Malmont (Jókai M.: A hulla férje); Tartuffe (Molière).