# Végvári Zsuzsa

(Bp., 1934. dec. 21.– ): táncos, balettpedagógus. 1950-ben Nádasi Ferenc növendékeként végzett, az Operaház balettiskolájában. 1950-től 1962-ig az Operaház tagja volt. 1960-ban az ÁBI-ben pedagógus diplomát szerzett. 1962-ben a Pécsi Baletthez szerződött. Kezdetben táncolt is, később balettmesterként, koreográfus-asszisztensként tevékenykedett. 1974-től a Pécsi Művészeti Szakközépiskola tánctagozatának tanára, 1992-ig a tagozat vezetője.