# Váradi Lajos

(Miskolc, 1895–?, 1944): színész. 1912-ben vándorszínésznek állt, majd beiratkozott a SzAk-ra, de 1914-ben mégis tisztiiskolába kezdett járni, majd Erdélyi Miklós színig. erdélyi társ.-ához szerződtette. A vidéki évek után – Nagyvárad, Kolozsvár, Debrecen, Szeged és felvidéki városok – 1921–22-ben a Fővárosi Orfeumban, 1922–23-ban a Renaissance Színházban játszott. Ezután ismét csehszlovákiai m. városokban szerepelt. Ezt követően a Fővárosi Operettszínház (1928–29), az Új Színház (1929–30), a Belvárosi Színház (1930–32), a Magyar Színház (1932–33), a Kamara Színház (1933–34) és a Vígszínház (1936–37) tagja volt. Játszott a Városi Színházban (1936) is. A Színészkamara névsorában (1938) a vidéki színészek között szerepelt. 1938–39-ben Kassán működött. Vidéken rend.-ként és ig.helyettesként is dolgozott. A fasizmus áldozata lett. Szerelmes szerepek után jellemfigurákat formált meg. F.Sz. Gábor (Földes I.: Az égő város); Gróf Illésházy (Szomory D.: II. József császár); Lala (Fodor L.: Társasjáték).