# Ábrányiné Wein Margit

(Lesnyek, 1861. dec. 15.– Bp., 1948. szept. 25.): énekesnő (szoprán). A Zak-n végezte tanulmányait. Ábrányi Emil író felesége, 1884–1899 között az Operaház tagja, majd 1901-től 1920-ig a Zak-n tanított. Bécsben és Kolozsvárott is vendégszerepelt. Elsősorban szubrettként volt sikeres, de fellépett a Carmen (Bizet) címszerepében is. F.Sz. Zerlina (Mozart: Don Giovanni); Rosina (Rossini: A sevillai borbély).