# Vincze Győző

(Kazsok, 1925. márc. 8.– ): festő, díszletfestő, díszlettervező, szcenikus. 1949-től 1985-ig a Pécsi Nemzeti Színházban díszlettervező, ill. 1980-től műszaki vezető volt. Számos kollektív és egyéni kiállításon – Pécs, Bp., Székesfehérvár, Svédország, USA – vett részt, miközben színházának díszleteket is tervezett. Színpadképeire a stílusbeli hajlékonyság, a realista építkezés és berendezés a jellemző. F.T. Madách I.: Az ember tragédiája; Verdi: A trubadúr; Sárospataky I.: Fekete tűz.