# Faragó Árpád

(Hercegszőlős, 1931. dec. 3.– ): színész, színházigazgató. Pályáját a zombori Népszínház m. tagozatánál kezdte 1953-ban, ennek megszűnése után Szabadkára szerződött, ahonnan 1959-ben átment az Újvidéki Rádió színészegy.-ébe. 1986-től az Újvidéki Színházban ig. 1978–83-ban a Vajdasági Amatőrszínházak Szövetségének elnöke. 1983–85-ben a vajdasági, 1985–87-ben pedig a Jugoszláv Színművészek Szövetségének elnöke. Éveken át színházi tárgyú írásai jelentek meg az eszéki Magyar Képes Újságban és az Újvidéki Magyar Szóban (Egy színész naplójából). Hősszerelmes, majd drámai szerepek alakítója. F.Sz. Kovács huszárkapitány (Molnár F.: Olympia); dr. Sárkány (Molnár F.: Doktor úr); Komoróczy (Barta L.: Szerelem); Cornelius (Majtényi M.: A száműzött); XX (Mrożek: Emigránsok); Turai (Molnár F.: Játék a kastélyban); Versinyin (Csehov: Három nővér); Sinkó Ervin (Bosnyák I.: Nehéz honfoglalás); Križovec (Krleža: Agónia).