# Máthé Erzsi

(Bp., 1927. máj. 16.– ): színésznő. 1948-ban az Országos Színészegyesület színésziskolájának elvégzése után a Vígszínházhoz került. Játszott 1942–52-ben Pécsett, 1952–1983 között a Nemzeti Szíházban, 1893-tól a Katona József Színházban. Sokoldalú művésznő. Alkati adottságai – királynői tartása és mély, zengő orgánuma – tragikus szerepek megformálására predesztinálják. Különösen pályája kezdetén játszott több klasszikus hősnőt. Ugyanakkor humora, karikírozó képessége vj.-okban, komédiákban is nagyszerűen érvényesül. Kossuth-díjas (1985), Jászai Mari-díjas (1956, 1971), érdemes (1976) és kiváló művész (1981). F.Sz. Klütaimnesztra (Aiszkhülosz: Oreszteia); Margit királynő (Sh.: III. Richárd); Goneril (Sh.: Lear király); Ximena (Corneille: Cid); Rhédey Eszter (Móricz Zs.: Úri muri); Szabó Juli (Karinthy F.: Ezer év); Kamilla (Szigligeti E.: Liliomfi); Kukuskina (Osztrovszkij; Jövedelmező állás); Jourdainné (Molière: Az úrhatnám polgár); Martírio (García Lorca: Bernarda Alba háza); Marja Filippovna (Petrusevszkaja: Három lány kékben); Roberto Zucco anyja (Koltés: Roberto Zucco).

MÁTHÉ ERZSI – Kukuskina (Osztrovszkij: Jövedelmező állás)