# Cselle Lajos

(Tamási, 1896. febr. 29.–Buenos Aires, 1957. máj. 25.): színész, rendező, színházigazgató. Jogot hallgatott, majd 1922-ben elvégezte a SzAk-t. 1922–1926 között Kolozsvár, 1926–29-ben Miskolc, egy évig Szeged, majd Debrecen, és 1934-ig ismét Szeged következett. Ezután Bp.-re költözött. 1936-tól az Országos Színészegyesület bp.-i alelnöke volt. 1939-ben a Színházművészeti és Filmművészeti Kamara főtitkárává választották. 1944-ben rövid időre a Madách Színház ig.-ja lett. 1939–1944 között a Magyar Színészet c. lap felelős főszerk.-je volt. 1945-ben Ausztriába, onnan 1948-ban Argentínába ment. Alapító tagja, majd 1954-ig ig.-ja, rend.-je és színésze volt a Magyar Színjátszó Társaságnak. 1954-ben a társ. két részre oszlott. Cselle, Eszenyi Olga és Szilassy László új társ.-ot szervezett, amely azonban nem lett népszerű. 1955 folyamán még öt darabbal vendégszerepeltek Brazíliában, São Paulóban, de azután a társ. felbomlott és megszűnt. F.Sz. Oswald (Ibsen: Kísértetek); Sasfiók (Rostand); Gyéresi (Zilahy L.: Szibéria); Bakos Béla (Németh L.: Villámfénynél). F.R. Coward: A márkiné; Rákosi V.: Elnémult harangok; Ibsen: Hedda Gabler.