# Dezsőffy László

(Mindszent, 1890. jan. 24.–Bp., 1948. okt. 8.): színész. Rákosi Szidi színiiskoláját végezte, majd a miskolci társ.-nál kezdte pályáját. Innen a Royal Orfeumhoz szerződött, ahol 12 évig működött. Ezután filmezett, majd az első világháború után ismét a Royal Orfeumhoz tért vissza. Az Aranymadár c. operett főszerepét 300-szor játszotta. Az 1929-ben létesült Bethlen téri Színpad művészeti vezetője volt, ahol játszott is. F.Sz. Flippy (Zerkovitz B.: Aranymadár); Prímás (Zerkovitz B.: Falu végén kurta kocsma).