# Reiner Frigyes

(Bp., 1888. dec. 19.–New York, 1963. nov. 15.): magyar származású amerikai karmester. Tanulmányait a Zak-n Koessler János és Thomán István tanítványaként végezte. 1910-ben Laibachban, 1911–1914 között a Népoperában, 1914–1921 között pedig a drezdai Hofoperben volt karmester. 1921–22-ben Rómában, Barcelonában és Buenos Airesben is vezényelt. 1922-től 1931-ig a Cincinatti Symphony Orchestra vezetője, 1931–38-ban a philadelphiai Curtis Institute of Music karnagyképző szakának tanára volt. 1938–1948 között a Pittsburghi Szimfonikusokat, 1953-tól a Chicagói Szimfónia Zenekart vezette. 1948-tól 1953-ig a New York-i Metropolitan Opera karnagya volt, 113 előadást vezényelt. Elsősorban koncertdirigensként vált világhírűvé.