# Fejér Károly; Károlyi József

(Eger, 1790–Arad, 1877. okt. 29.): színész, színigazgató. 1817-től volt színész, 1820-tól ig. Kisebb társ.-ok élén állt, az 1850-es évektől ilyen egy. tagja volt. Ő tartotta Schiller Tell Vilmosának m. nyelvű bem.-ját Nagybányán 1833-ban. 1847-ben sikertelenül kérte felvételét a Nemzeti Színházba. A szabadságharcban Bem erdélyi hadseregében főhadnagyi rangban kitüntetést kapott. Alacsony termete inkább vj.-i és karakterszerepekre tette alkalmassá. Saját társaiban vezető hősi szerepeket is játszott. F.Sz. Moór Ferenc (Schiller: Haramiák); Kemény Simon (Kisfaludy K.); Gessler (Schiller: Tell Vilmos); Kolta (Vörösmarty M.: Vérnász).