# Balla Miklós

(Nagyszeben, 1935. ápr. 6.– ): színész. A marosvásárhelyi Szentgyörgyi István Színművészeti Intézetben végzett 1957-ben. Nagyváradra szerződött, ahol 1985-ig volt a társ. tagja. 1985 ápr.-ban áttelepült Mo.-ra; a Népszínház, ill. a Bp.-i Kamaraszínház tagja. Karakterszerepeket játszik, alakításait plasztikus mozgás és érzelmi-indulati telítettség jellemzi. F.Sz. Tiborc (Katona J.: Bánk bán); Teiresziász (Szophoklész: Antigoné); Svejk (Brecht: Svejk a második világháborúban); dr. Schutzmacher (Shaw: Az orvos dilemmája); Főúr (Bródy S.: A tanítónő).