# Huszár Klára

(Bp., 1919. máj. 29.– ): rendező, zenei szakíró, műfordító. A Zak-n 1942-ben ének-zene tanári, 1956-ban operarendezői diplomát szerzett. 1947-től 1951-ig a Magyar Rádió munkatársa, az ifjúsági osztály vezetője. 1956-ban az Operaházhoz szerződött segédrendezőként. 1971-től 1981-ig rend. Vendégszerepelt Pécsett, az NDK-ban, Bécsben. Hagyományos, modern és ritkán játszott, elfeledett műveket egyaránt színpadra állított. Hiánypótló szakkönyvet írt az operarendezés elvi, történeti, gyakorlati kérdéseiről kiemelkedő rend.-i életművek elemzésével. Erkel Ferenc-díjas (1973), érdemes művész (1977). F.R. Gluck: Iphigenia a tauruszok földjén; Pergolesi: Az úrhatnám szolgáló; Menotti: A telefon; Haydn: Aki hűtlen, pórul jár; Cimarosa: Titkos házasság; Rossini: A török Itáliában; Mozart: Thamos, Egyiptom királya. Könyvei: Operarendezés (1970); Krisztinavárosi madrigál.