# Fekete Miksa; Schwartz

(Kecskemét, 1862–?); színigazgató, színész. 1880 virágvasárnapján Nyéki Sándorhoz kötötte első szerződése. Tizenkét évi vidéki színészet után 1892-ben kezdett igazgatásba, s a másodosztályú vidéki színészet egyik legkiválóbb irányítójává vált. „Mindenütt magasfokon elégítette ki az igényeket” – írta a Színészek Lapja, mégis anyagi zavarok miatt 1901-ben le kellett mondania. Bár egy évre (1903–04) visszatért a színpadra színészként Zoltán Gyulához, de már nem tudott sikereket elérni. 1904-ben végleg elhagyta a pályát.

M.A. 1880–81: Nyéki János; 1881–82: Kétszery József; 1882–83: Nyéki János; 1883–84: Jáni János; 1884–86: Hegyi Gyula; 1886–87: Aradi Gerő; 1887–89: Saághy Zsigmond; 1889–91: Kárpáthy György; 1891–92: Mezey Béla. Igazgatóként: 1892: Bégaszentgyörgy, Mindszent, Villány, Hercegszőllős; 1893–94: Gyula, Fehérvár, Brád; 1894–95: Hátszeg, Brád, Szászsebes; 1895–96: Karánsebes; 1897: Belényes, Székelyhíd, Margitta, Szalonta, Mátészalka, Szászváros; 1898: Nyírbátor, Hajdúböszörmény, Petrozsény, Brád, Nagyszeben, Nagykanizsa; 1899: Sepsiszentgyörgy, Hajdúnánás, Érmihályfalva, Margitta, Székelyhíd, Fogaras; 1900: Bártfa, Homonna, Sepsiszentgyörgy; 1901: Margitta, Mezőberény, Hatvan, Fiume, Csurgó.