# Dobozi Lina

(Miskolc, 1843. máj. 18.–Dabas, 1925. júl. 4.): színésznő. Előbb gyerekszínészként működött, majd 1858 után a vidék népszerű és elismert drámai művésznője lett. 1861-ben feleségül ment Sipos Károly ig.-hoz. 1892–1906 között a Népszínház tagja volt. Szende és fiatal hősnő szerepeket játszott, később drámai hősnő, majd áttért a komikai szerepkörre. F.Sz. Fanchon (Birch-Pfeiffer: Tücsök); Gauthier Margit (ifj. Dumas: A kaméliás hölgy); Beaulieu marquisné (Ohnet: A vasgyáros); Bozóti Márta (Csiky G.); Leonora (Feuillet: Delila).

M. A. 1848: Szatmár; 1850: Kilényi Dávid, Csabay Imre, Feleky Miklós; 1852: Pósa Mihály; 1855: Pázmán Mihály; 1858: Molnár György; 1860: Szuper Károly; 1864–66: Szabó József, Philippovics István; 1866: Szigeti Imre; 1867–68: Károlyi, Aradi Gerő; 1869: Károlyi; 1870: Vezéry Ödön; 1871: Kocsisovszkyné; 1872: Mosonyi Károly; 1873: Kolozsvár; 1874–76: Temesváry Lajos; 1876–78: Krecsányi Ignác; 1878: Arad; 1879: Károlyi; 1880–82: Aradi Gerő; 1882: Kolozsvár; 1883–88: Krecsányi Ignác; 1888–90: Aradi Gerő, Makó Lajos; 1890: Krecsányi Ignác; 1891: Aradi Gerő; 1892: Népszínház.