# Kökény Ilona

(Gyula, 1891. ápr. 7.–Bp., 1947. júl. 1.): színésznő. Az Országos Színészegyesület Színészképző Iskolájában végzett 1905-ben. 1906-ban lépett a pályára. Előbb az Intim Színház, később a Modern Színpad, majd az Andrássy úti Színház tagja lett. Egyike a m. kabaréművészet megalapítóinak. Korának egyik legnépszerűbb komikája. Remek humorral, kiváló jellemábrázoló képességével, egyéni hanggal és temperamentummal aratta sikereit. Volt érzéke a pikantériához és a groteszktől sem riadt vissza. Salamon Béla egyik kedves partnere volt. A harmincas évek végétől kb. negyven m. filmben szerepelt. Legnagyobb sikerét Kővári Gyula jelenetsorozatában aratta állandó partnerével, Rajna Alice-szal.

KÖKÉNY ILONA