# Bolya Zoltán

(Felsőpulya, 1913. máj. 15.–Los Angeles, 1988. márc. 13.): színházi impresszárió. 1956-ban hagyta el Mo.-ot, az USA-ban, Kaliforniában telepedett le. 1964–1970 között a Los Angeles-i m. nyelvű színielőadások szervezője, producere volt. Időnként Kanadába és az USA más vidékeire szervezett m. nyelvű turnékat. Fontosabb színházi produkciói: Geyer Siegfried: Végre egy úri asszony (Bársony Rózsi felléptével); Bókay János: Négy asszonyt szeretek (Szörényi Éva főszereplésével), 1965: Szabin nők elrablása (Bilicsi Tivadar m. v.; Hlatky Edit), Molnár Ferenc: Játék a kastélyban; Örök tavasz (zen. operett, jún. 12.: Honthy Hanna és Feleky Kamill; jún. 19.: Petress Zsuzsa és Feleki Kamill); Nevess velünk (Latabár Kálmán), 1966: Geyer Siegfried: Végre egy úri asszony; 1968: Tavasz a télben (zenés táncos műsor, Barabás Sári); Made In Hungary (Kazal László és Balogh Erzsi); Békeffy István–Solt Endre: Nincsenek véletlenek (Turay Ida–Rátonyi Róbert–Békeffy István– Rátonyi Hajnalka).