# Pásztor Béla

(Ákos, 1894. jan. 1.–New York, 1966. dec. 24.): színházszervező, rendező, színész, szakíró. Pályája kezdetén Polgár Károly, ill. Szabó Ferenc társ.-ában színészként és rend.-ként működött. 1922-től a Royal Orfeum főtitkára. 1935-ben filmvállalatot hozott létre. Nyugtalan, invenciózus egyéniség volt. A negyvenes évek végén Izraelbe távozott, ahol 1953. aug. 27-én megalakította az első m. színtárs.-ot, amelynek rövid ideig ig.-ja, rend.-je és színésze volt. Rendezte Molnár Ferenc Az ördög c. darabját és ő játszotta a címszerepet (1954. júl. 6.), majd Shaw Pygmalionját rendezte (1955). Izraelben írt cikkei a m. színészet történetéről szólnak.