# Teleki Ilona

(Székesfehérvár, 1895–?): színésznő. Az Országos Színészegyesület színiiskolájának növendéke volt, s Mannheit Jakabnál és Anthes Györgynél énekelni tanult. 1911–1914 között Pécsett, 1915–16-ban Debrecenben, majd Miskolcon játszott. Férjhez ment és elhagyta a pályát. Kezdetben énekes- és vígjátéki színésznő, majd koloratúrénekesnő volt. F.Sz. Lucy (Jacobi V.: Leányvásár); Carmen (Bizet); Gilda (Verdi: Rigoletto).