# Balázs Samu

(Bánffyhunyad, 1906. máj. 18.–Bp., 1981. szept. 25.): színész. 1928-ban végezte el a SzAk-t. A kolozsvári Magyar Színház tagjaként harmincéves korára már olyan szerepeket tudhatott maga mögött, mint Shakespeare Hamletje, Katona József Bánk bánja vagy Madách Imre Ádámja. 1936-ban lett a Nemzeti Színház művésze, amelynek 1970-ig, nyugdíjazásáig, meghatározó egyénisége volt. A hetvenes években a Madách Színházban játszott. Nagyformátumú jellemszínész volt, akit alkatának fanyar méltósága, kesernyés okossága főleg intrikus szerepekre predesztinálta. 1946-tól 1952-ig tanított a SzAk-n. Kossuth-díjas (1951) és érdemes művész (1963). F.Sz. Lucifer (Madách I.: Az ember tragédiája); Malvolio (Sh.: Vízkereszt); Gloster (Sh.: Lear király); Szerebrjakov (Csehov: Ványa bácsi); Orgon (Molière: Tartuffe); Gomböntő (Ibsen: Peer Gynt); Al Lewis (Simon: A Napsugár-fiúk); Firsz (Csehov: Cseresznyéskert).

BALÁZS SAMU – Al Lewis (Simon: A Napsugár-fiúk)