# Erdősné Dain Teréz

(Losonc, 1816–Pest, 1858. nov. 7.): színésznő. 1832-ben Déryné segítette pályakezdését Rimaszombatban. 1836–1842 között Erdős János színész felesége. Jelentősebb vándortárs.-ok színésznője volt, és csaknem valamennyi színházi központban fellépett Kolozsvártól Pozsonyig. Legjelentősebb sikereit Győrött aratta. 1838-ban vendégként fellépett a Pesti Magyar Színházban is. Már fiatal korában idősebb nőszerepeket alakított. F.Sz. Viarda (Weber–Wolff: Preciosa); Metta (Birch-Pfeiffer: Bársonycipő); Korpádiné (Szigligeti E.: A szökött katona); Kamilla (Szigligeti E.: Liliomfi).