# Kölgyesi György

(Karcag, 1926. szept. 8.– ): színész. A SzAk elvégzése után 1955-ben kezdte a pályát a Miskolci Nemzeti Színházban. 1956–1958 között a szolnoki Szigligeti, 1961-ben a kecskeméti Katona József Színházban játszott. 1983-tól a Népszínház, ill. a Budapesti Kamaraszínház tagja. Főként karakterszerepek megformálásával aratott sikert. F.Sz. Mikhál bán (Katona J.: Bánk bán); Angelus (Szép E.: Lila ákác); Főinkvizítor (Németh L.: VII. Gergely).