# Stettner Ottó

(?, 1943. aug. 13.– ): színész. A Békés Megyei Jókai Színháznál kezdte pályáját 1962-ben. 1974-től 1981-ig a kaposvári Csiky Gergely, 1981-től 1991-ig a nyíregyházi Móricz Zsigmond Színház tagja volt, azóta szabadfoglalkozású színművész. Több tv-játékban szerepelt. F.Sz. Orrondi (Sh.: Szentivánéji álom); Tronkai Vencel (Sütő A.: Egy lócsiszár virágvasárnapja); Miska főpincér (Kálmán I.: A csárdáskirálynő); Sosias (Kleist: Amphitryon); Pjotr (Gorkij: Az áruló); Jasperino (Middleton-Rowley: Átváltozások); Martonfalvi József színész (Páskándi G.: Éljen a színház!); Józsi bácsi (Remenyik Zs.: Az atyai ház).