# Pálffy György; Horony

(Hódmezővásárhely, 1862. márc. 10.–1933. ápr. 9.): színész. 1880-ban iratkozott be a SzAk-ra, de Völgyi György már 1881 ápr.-ában leszerződtette Trencsénbe. 1882 őszén Aradi Gerőhöz ment Szegedre. 1883 ősztől 1886 tavaszáig Krecsányi Ignác társulatánál játszott hősszerelmes- és jellemszerepeket. 1886-ban Kolozsvárra, majd három évre ismét Szegedre szerződött. 1889 nyarától 1913 ápr. 1-jéig, nyugdíjba vonulásáig a Nemzeti Színház tagja volt. Nagy Imre szerepkörére szerződtették, és bár nem ért el olyan sikereket mint elődje, hosszú éveken át volt használható tagja a társulatnak. F.Sz. Bánk bán (Katona J.): Ádám (Madách I.: Az ember tragédiája); Theseus (Sh.: Szentivánéji álom); Faust (Goethe); Rómeó (Sh.: Rómeó és Júlia); Leonidász (Herczeg F.: Bizánc).