# Fekete Lászlóné

(Kisújszállás, 1920. szept. 6.– ): gyógypedagógus. 1945-ben ismerkedett meg az amatőr bábjátszással. 1947-től a Pedagógus Szakszervezet, 1951–54-ben a Fáklya Klub bábcsoportjának vezetője volt. 1962-től gyógypedagógusként dolgozik. Osztályával első díjat nyert a Szüret, 1968 országos seregszemlén. 1972–1983 között bábos-továbbképzéseket vezet az Országos Pedagógiai Intézetben. Kitalálta és továbbfejlesztette a Rácsodálkozó c. játékot, amelynek kreativitás- és asszociációs készségfejlesztő hatása tudományosan igazolt. Jelentős produkciója Dvořák: Új világ szimfóniájának bábváltozata.