# Zőbisch Ottó

(?–Bp., 1935): táncos, koreográfus, balettmester. Svéd származású. Pályafutását a berlini Udvari Operaháznál kezdte, azután Szentpétervárott és ismét Németországban táncolt. Az Operaház 1915 nov.-étől szerződtette azzal a céllal, hogy a Dalcroze-módszer megismertetésével, a klasszikus balett rendszerének felfrissítésével segítsen megújítani az Operaház balettegy.-ének működését. 1924-ig tartó balettmesteri tevékenysége során azonban nem váltotta be a hozzá fűzött reményeket, a balettkar színvonala tovább hanyatlott. 1927-től 1934-ig a balettkar tagja maradt „mimus” szerepkörben. F.K. Bécsi keringő (1917); Az infánsnő születésnapja (1918); Utolsó álom (1920); Pillangószerelem (1923); Aphrodisia (1923).