# Várnay Jenő

(Debrecen, 1872. jan. 8.–?): színész. A SzAk-t 1897-ben végezte el és a Népszínházhoz szerződött. 1900–1903 között Kassán, 1903–05-ben Pozsonyban, 1905-től 1921-ig Aradon játszott. 1921–1924 között a Renaissance Színház, 1925–26-ban a miskolci társ., 1927-től 1929-ig a Belvárosi Színház tagja volt. 1929-től nem volt állandó szerződése, nyugdíjba vonult. 1940–1944 között az OMIKE Művészakció előadásain, 1945-ben a Szabad Színházban, 1945–47-ben a Magyar Színházban még fellépett. Jellemszerepeket alakított. F.Sz. Polonius (Sh.: Hamlet); Pyber (Herczeg F.: Ocskay brigadéros); Harpagon (Molière: A fösvény).