# Szakácsy István

(?–?): színész. 1833-ban tűnt föl Kilényi Dávid társ.-ánál Szegeden. 1834-ben a Dunántúlon játszott, 1834–35-ben a kassai egy. tagja. Vendégként már 1834-ben fellépett a Budai Várszínházban. 1838-ban és 1839-ben a Pesti Magyar, 1841-ben a Nemzeti Színházban is játszott, de mindvégig vándorszínész maradt. Kolozsvár, Debrecen, Nagyvárad, Miskolc, Marosvásárhely voltak pályájának legfőbb állomásai, amelyet az 1840-es évekig tudunk követni. Hősszerelmeseket alakított. F.Sz. Károly (Kisfaludy K.: A kérők); Jaromir (Grillparzer: Ősanya); Laertes (Sh.–Schröder: Hamlet); Kolta (Vörösmarty M.: Vérnász); Gennaro (Hugo: Borgia Lucretia); Bassanio (Sh.: A velencei kalmár); Pókai Péter (Szigligeti E.: A Pókaiak).