# Békéssy Gyula; Sal

(Békés, 1863. jan. 28.–?): színész, énekes. Pályája 1887-től követhető nyomon. Vidéken elsőrendű baritonénekesnek tartották, operettben, népszínműben egyaránt szerepelt. 1890-től 1893-ig a pesti Népszínház tagja volt. Hosszabb szerződések kötötték Komjáthy Jánoshoz (1893–98), ill. Krecsányi Ignáchoz (1898–1904). Utolsó szerződése 1908-ban kelt. F.Sz. Rigoletto (Verdi); Germont György (Verdi: Traviata); Ádám (Zeller: A madarász); Gyuri (Szigligeti E.: A cigány); Rip (Planquette: Rip van Winkle).

M.A. 1887: Balassa Károly; 1888: Pesti I. Lajos; 1889: Jeszenszky Dezső, Egri János; 1890–93: Népszínház; 1893–98: Komjáthy János; 1898–1902: Krecsányi Ignác; 1902–1904: Zilahy Gyula; 1904: Krecsányi Ignác; 1905–1907: Heves Béla; 1907: Micsei F. György; 1908: Rácz Dezső.