# Hadics László

(Bp., 1927. febr. 11.–Bp., 1991. nov. 27.): színész. Pályafutását 1949-ben kezdte a Fővárosi Operettszínházban. A SzAk-n 1953-ban végzett a színház ösztöndíjasaként. Számos operett és zenés játék főszerepét, később humoros karakterszerepek megformálását bízták rá. Jászai Mari-díjas (1957, 1966), érdemes (1975) és kiváló művész (1984). F.Sz. Gábor diák (ifj. J. Strauss: Bécsi diákok); Feri bácsi (Kálmán I.: A csárdáskirálynő); Harrison (Jacobi V.: Leányvásár); Doolittle (Lerner–Loewe: My Fair Lady); Ügyelő (Spewack–Porter: Csókolj meg, Katám!); Csendőrparancsnok (Bock: Hegedűs a háztetőn); Amos Hart (Kander–Ebb: Chicago).

HADICS LÁSZLÓ – Dragomir
(Kálmán I.: Marica grófnő)