# Zalaegerszegi Hevesi Sándor Színház

Zalaegerszeg állandó színháza 1982-ben előévaddal kezdte meg működését a városi Művelődési Központban. Jelenleg ez az épület ad otthont kamaraszínházuknak is. Az 1962-ben épült Megyei Művelődési Központ átépítése után végleges otthonába költözött a társ. 1983. okt. 11-én ünnepélyes előadással, Madách Imre Az ember tragédiája c. művével nyitottak. Az első ig. Varga Zoltán és a műv.-i vez. Ruszt József irányításával, újszerű, kísérletező színházzal gyarapodott színházművészetünk. 1984-től Ruszt József, 1987 óta Halasi Imre az együttes ig.-főrend.-je. Ruszt József kezdeményezésére „beavató színház”-at szerveztek, melynek keretében a m.- és világirodalom klasszikusait ismertetik meg az ifjúsággal.