# Mednyánszky Ági

(Bécs, 1927. márc. 15.– ): színésznő. Az Operaház balettiskolájában tanult, majd táncosnőként kezdte a pályát a Kamara Varietében, a Moulin Rouge-ban. Fellépett az Erzsébetvárosi Színházban is. 1945–1958 között a Művész Színházban és A Magyar Néphadsereg Színházában játszott. 1958 óta a Fővárosi Operettszínház tagja. Az operettirodalom jelentős szubrett és primadonnaszerepeit alakította. F.Sz. Dunya (Dosztojevszkij–Baty: Bűn és bűnhődés); Euridiké (Anouilh); Stázi, Cecilia (Kálmán I.: A csárdáskirálynő); Fejedelemasszony (Hervé: Nebáncsvirág); Bessy (Jacobi V.: Leányvásár); Juliette (Lehár F.: Luxemburg grófja); Mrs. Higgins (Lerner–Loewe: My Fair Lady).