# Galgóczy Imre

(Csúz, 1920. jan. 20.– ): színész. Pályáját 1945-ben Hámori Aladár társ.-ánál kezdte. 3 évet járt az Eötvös Loránd Tudományegyetemre. Fellépett Abonyban, Tiszaföldváron, Kispesten. 1948–50-ben és 1955–57-ben a Magyar Rádió társ.-ában, 1950–1957 között a Szegedi Nemzeti Színházban játszott. 1958-tól 1963-ig a Pest Megyei Petőfi Színpad, később a Madách Színház művésze. 1976-tól a Déryné, ill. a Népszínházban lépett fel 1981-ig, nyugdíjba vonulásáig. Hosszú pályája során számos paraszthőst formált meg hitelesen. F.Sz. Pista (Gerencsér M.: Kerekeskút); William Cecil (Schiller: Stuart Mária); Kövesi Sándor (Lakatos M.: Akik élni akarnak).