# Kovács Nóra

(Bp., 1955. júl. 9.– ): színésznő. 1978-ban végezte el a SzAk-t. A vígszínház szerződtette, ahol azóta is játszik. Prózai és zenés művekben, musicalekben játszott jelentős szerepet. Elsősorban modern nőalakok megformálója. F.Sz. Eszter (Déry T.–Presser G.: Képzelt riport egy amerikai popfesztiválról); Veronika (Fejes E.–Presser G.: Jó estét nyár, jó estét szerelem); Sipos Erika (Bereményi G.: Légköbméter); Angéla baba (Füst M.: A sanda bohóc); Crystal (Ashman–Menken: Rémségek kicsiny boltja); Sharon Blake (Allan: Játszd újra, Sam!).